ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006690

ขอความช่วยเหลือเจรจาไกล่เกลี่ยปัญหาผู้ให้เช่ากับผู้เช่า กรณีฝ้าเพดานชำรุดเสียหาย ให้แก่ผู้ร้อง… ผู้ให้เช่าเป็นบุคคลเพศหญิง (ไม่ทราบชื่อ-สกุลและรูปพรรณสัณฐาน) โดยช่วงเดือนพฤษภาคม 2565 ผู้ร้องพบว่าบริเวณฝ้าเพดานชั้น 3 ของห้องที่ติดกับออฟฟิศของผู้ร้อง เกิดการชำรุดเสียหาย และลุกลามมายังออฟฟิศที่ผู้ร้องได้เช่าไว้ เพราะฝ้าดังกล่าวมีลักษณะเป็นแผ่นยาวๆ ต่อกันเมื่อฝ้าข้างห้องเกิดการชำรุดเสียหายจึงลุกลามมายังบริเวณออฟฟิศของผู้ร้องด้วย ล่าสุดผู้ร้องแจ้งไปยังผู้ให้เช่าวันที่ 17 กุมภาพันธ์ 2566 เวลาประมาณ 11.00 น. โดยผู้ร้องแจ้งว่าฝ้าดังกล่าวเกิดการชำรุดเสียหาย ขอให้ทำการซ่อมแซม ผู้ให้เช่าแจ้งว่ายังไม่เห็นสภาพว่าเป็นอย่างไร อีกทั้งห้องดังกล่าวยังไม่มีผู้มาเช่าต่อ จึงยังไม่มีงบประมาณในการซ่อมแซม ผู้ร้องเกรงว่าหากปล่อยไว้ฝ้าดังกล่าวอาจพังทลายลงมา ก่อให้เกิดอันตรายแก่ผู้ร้องและผู้เช่ารายอื่นๆ ได้ ผู้ร้องประสงค์ให้หน่วยงานที่เกี่ยวข้องนำผู้ร้องและผู้ให้เช่ามาเจรจาไกล่เกลี่ยตกลงกัน และให้มีการลงพื้นที่มาดูความเสียหายเพื่อซ่อมแซมฝ้าดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata